डोटी मंसिर २३ _सुदूरपश्चिममा पहिलोपटक ‘ए’ डिभिजन स्तरको फुटबल प्रतियोगिता हुने भएको छ। सुदूरपश्चिम एघार स्पोर्टस क्लबको आयोजनामा पुसको अन्तमा प्रथम अन्तर्रा्ष्ट्रिय आमन्त्रण सुदूरपश्चिम खप्तड गोल्डकप हुने पत्रकार सम्मेलनमा जानकारी गराइएको छ । धनगढी रंगशालामा पुस २५ मा सुरु प्रतियोगितामा १२ टोलीको सहभागिता रहनेछ । माघ १ सम्म चल्ने प्रतियोगितामा नेपालका १० तथा भारतका दुई टोलीले नकआउट प्रणालीमा प्रतिस्पर्धा गर्ने आयोजक क्लबका अध्यक्ष सुरेश हमालले जानकारी दिनु भयो । उनका अनुसार नेपालबाट ‘ए’ डिभिजनका लक्ष्मी हुन्डाई मनाङ मस्र्याङ्दी, रुस्लान थ्री स्टार, संकटा, नेपाल पुलिस, त्रिभुवन आर्मी र एपिएफको सहभागिता रहनेछ । आयोजक सुदूरपश्चिम क्लब, पोखराको सहारा क्लब र नेपालगन्जको एक टोलीले भाग लिनेछन् ।
विजेताले ५ लाख र उपविजेताले २ लाख ५१ रुपैयाँ पुरस्कार पाउने छन । सर्वोत्कृष्ट खेलाडीले मोटरसाइकल पाउँदा उत्कृष्ट प्रदर्शन गर्ने गोलकिपर, रक्षक, मिडफिल्डर, फरवार्ड र प्रशिक्षक तथा सर्वा्धिक गोलकर्ताले पनि जनही १५ हजार रुपैयाँ पाउने छन् । हरेक खेलको म्यान अफ दी म्याचले ५ हजार पाउनेछन् ।